 Ọwọ ti tẹ awọn janduku to ṣeku pa Ọba Olufọn lOndo : Ni bayii, ọwọ ti tẹ awọn janduku kan ti wọn sọ pe o ṣee ṣe ki wọn mọ nipa bi wọn ṣe pa Ọba Israel Adewusi, Olufọn ti ilu Ifọn, nipinlẹ Ondo laipẹ yii.Ninu ọrọ Oloye Adetunji Adelẹyẹ, ọga awọn Amọtẹkun, o ni ninu igbo kan ni Ẹlẹgbẹka nipinlẹ Ondo lọwọ ti tẹ wọn, ati pe awọn ko ti i fẹẹ darukọ wọn, ko ma ba a ṣakoba fun iwadii awọn.Ọjọbọ, Tọsidee, ọsẹ to kọja ni Ọba Adeusi doloogbe nigba tawọn janduku ajinigbe kan kọlu u laarin Ẹlẹgbẹka si ilu Ifọn, lasiko to n ti ibi ìpàdé kan niluu Akurẹ bọ.Oloye Adetunji Adelẹyẹ, ọga awọn Amọtẹkun ti wọn mu awọn ẹni-afurasi yii nigba to n ba awọn oniroyin sọrọ niluu Akurẹ, sọ pe eeyan mẹrin tawọn ajinigbe yii ko pamọ lawọn ti gba silẹ bayii nibi tawọn ti n wa awọn eeyan to ṣeku pa Ọba Adeusi.O fi kun un pe awọn ti bẹrẹ sí fọrọ wa awọn ẹni afurasi tọwọ tẹ ọhun lẹnu wò lati mọ bi ọrọ iku Ọba Ifọn ṣe jẹ gan-an.Bakan naa lo fidi ẹ mulẹ pe ogun eeyan lọwọ ti tẹ bayii lawọn ibi kọlọfin kọọkan niluu Akurẹ atawọn agbegbe ẹ, ati pe lara awọn eeyan tawọn mu ọhun lasiko ti wọn n ṣiṣẹ ibi lọwọ ni ọwọ tẹ wọn. 